section_heading: Rana karijera
paragraph_text: Ederson je svoju nogometnu karijeru započeo igrajući na ulicama Sao Paula. U dobi od 16 godina pridružio se drugoj postavi kluba RS Futebol. Nakon godine dana provedene u potpunoj anonimnosti, Ederson se pridružio klubu Juventude čiji je tadašnji trener bio Ricardo Gomes koji će kasnije postati trener francuskih klubova Bordeauxa i Monaca. Ederson je "procvjetao" u Juventudeu. Njegova igra omogućila mu je poziv u brazilsku nogometnu reprezentaciju U-17 s kojom je 2003. godine osvojio svjetsko nogometno prvenstvo održano u Finskoj.